Otjozondjupa (Regiuun)

Otjozondjupa as en regiuun uun de aafrikoons stoot Namiibia. At regiuun leit uun a nuurduast faan’t lun. Uun a nuurd lei dön Oshikoto, Kavango West an Kavango East Regiuunen, uun a uast lei Botsuana, uun a süüduast det Omaheke Regiuun, uun a süüd det Khomas Regiuun, uun a süüdwaast det Erongo Regiuun an uun a nuurdwaast det Kunene Regiuun. Det hee 143.903 lidj (2011). At hoodsteed as Otjiwarongo.

Geografii
Berger uun't regiuun san: Omatako Berig (2316 m), Gross Otavi Berig (2155 m), Omobotozu Berig (1920 m), Klein Waterberg (1930 m), Omboroko Berig (1885 m), Groot Waterberg (1857 m), Orosberg (1760 m) an Eisenberg (1689 m). De Omaheke Struum, wat bluat tidjwiis mä weeder fald, hee sin hood nai bi de Omboroko Berig uun a nuurdwaast an leept efter a nurduast troch't regiuun, am at grens twesken dön Kavango West an Kavango East regiuunen tu bildin. De Swakop Struum uk hee sin hood uun Otjozondjupa, man det uun a süüdwaast faan't regiuun leit. Dediar struum leept efter a süüdwaast iin uun det Erongo Regiuun.

Indialing faan Ferwalting
At regiuun hee 7 woolkreiser:

 Woolkreis  Lidj (2004)  Hoodsteed Grootfontein  21.595  Grootfontein Okahandja  18.155  Okahandja Okakarara  21.336  Okakarara Omatako  11.998  Otavi  11.620  Otavi Otjiwarongo  22.614  Otjiwarongo Tsumkwe  8823  Tsumkwe

Befölkring
Spriiken
Efter det 2011 folksteeling wurt det Herero Spriik uun 27 prosent faan hüshualer uun’t regiuun spreegen. Uun 21 prosent faan hüshualer wurt det Ovambo Spriik spreegen. Uun en widjer 21 prosent faan hüshualer wurt det Khoekhoe Spriik spreegenNamibia Statistics Agency, Namibia 2011 Population and Housing Census Indicators, s. 14..

Ianselefterwisen

Kategorie:Regiuun uun Namiibia